كشفات الممثلة فدوى الطالب أن المخرجة زكية الطاهيري هي سباب النجاح اللي كتعيشو اليوم. وكتبات فدوى على تصاور حطاتهم في حسابها على انستكَرام :”كانت هي لي تاقت فيا، هي لي شافت فيا حاجة اخرى، شافت فيا الاختلاف وراهنت عليه رغم صعوبة الامر، هي لي بغاتني نكون امراة فاكمل صورة، كانت هي لي بغات تبدلني شكلا و مضمونا و تعطي صورة اخرى لفدوى طالب، كانت هي السند، هي الام، كانت هي لي شادا ليا فيدي و غادا بيا للافضل، كانت هي الامان، كانت المراة لي عجناتني و عاوداتني باش نكون كريمة لي كلكم حبيتوها و تعاطفتو معاها، كانت هي لي عطاتني اول بطولة فعمل كبير و متميزو فيه مسوولية كبيرة، كانت هي لي كتحيد مني الخوف فاش كنرجع اللور، بحبها و قلبها لكبييير”. الصور كانت فيها فدوى مع زكية والممثل يوسف الجندي، ولي غادين يخدمو في عمل مقرر يدوز هاد رمضان. 
فدوى طالب هضرات على المخرجة اللي تاقت فيها وخلاتها توصل للنجومية اللي عايشة اليوم – تصاور